b"\n_START_ARTICLE_\nAndap\n_START_PARAGRAPH_\nAng and\xc3\xa1p, o nagyelong ham\xc3\xb3g ay ang coating o deposito ng yelo na maaaring mabuo sa mahalumigmig na hangin sa mga malamig na kondisyon, kadalasan sa gab\xc3\xad. Sa mga katamtamang klima, kadalasan itong nasa anyo ng mga marurupok na puting kristal o nagyelong patak ng hamog mal\xc3\xa1pit sa lupa, pero sa mga malalamig na klima mayroon itong iba't ibang anyo. Ang andap ay binubuo ng mga pinong sanga-sangang disenyo ng mga yelong kristal na nabuo b\xc3\xadlang resulta ng fractal process development._NEWLINE_Ang andap ay kilal\xc3\xa1 rin sa paninira ng mga pananim o nakakabawas ng ani, kung kay\xc3\xa2 ang mga magsasak\xc3\xa1 sa mga rehiyon kung saan ang andap ay isang problema ay kadalasang sumusubok na pigilan ang pormasyon nit\xc3\xb3.\n_START_SECTION_\nPormasyon\n_START_PARAGRAPH_\nAng andap ay nabubuo kapag ang temperatura ng isang solidong rabaw ay lumalamig nang mas mababa pa sa freezing point ng tubig."